google/wiki40b huggingface dataset:
Ķegums vannkraftverk

Ķegums vannkraftverk er en demning med vannkraftverk i elva Daugava i Latvia. Installert total vannkrafteffekt er 192 MW. Anlegget ble påbegynt i 1940 og stod ferdig utbygd i 1969, men ble også modernisert i 1976–79. Midlere årsproduksjon er 520 GWh.
Jøssund kirke

Plasseringa

Det var ikke lett å bli enige om plasseringen av den nye Jøssund kirke i 1875. Ifølge protokollen var det tre alternativer: På Mandal – på Rømmen – eller på samme sted som den gamle Jøssund kirke sto, inne på Jøssund. Ifølge vedtaket som ble gjort var det gamle kirkestedet både billigst og best egnet til kirke og kirkegård. Hvorfor kirken allikevel ble bygd på Mandal, står det ikke noe om i protokollen.

Pipeorgelet

Orgelet er et pipeorgel med 11 stemmer og er levert av Rieger-Kloss fabrikken i Tsjekkia. Orgelet ble bestilt i 1992 og montert i august i 1993. Innkjøp av nytt orgel ble gjort mulig etter mange års arbeid med innsamling av midler, ved private gaver og ved kommunalt tilskudd.

Altertavlen

Altertavlen er en reproduksjon etter Adolph Tidemands opprinnelige motiv «Oppstandelsen». Det finnes ingen signatur eller årstall på tavlen.

Døpefonten

Døpefonten er kommet fra den gamle Jøssund kirke. Det samme gjelder klokken som henger i våpenhuset og lesepulten i koret. Den gamle kirken ble revet i 1875.

Kirkeklokka

Kirkeklokka kommer fra en fabrikk på Nidelven og ble laget i 1851 og ble gitt i gave fra Thore Petter berg og hans kone.Da den siste restaureringen ble ferdig 1949 ble kirkeklokka funnet som suppeklokke på vallersund gård. Deretter ble plassert i våbenhuset(hovedingangen) 
°

Gaver til kirken etter restaureringen

til kirken ble det med restaureringer gitt en rekke gaver:Lysøysund siloljefabrikk ga kr.4000 til nye benker.Vallersund samirkelag bekostet ny ramme på alterbildet og utsmykking av prekestolen.
fem lysekroner ble gitt av følgene:
1.Astrid Endorsen,født mikkelsen.
2.brødr. Haukås til minne om sin far.
3.Martin J.Rømmen.
4.Lysøsund Samvirkelag.
5.Lysøysund Handelsforening.
Den 6.lyskrone er gitt av Michel Hansen i 1683.
Metallactulus

Utseende

Ganske små (gjerne rundt 10–20 millimeter), mørke hjortebiller. Kroppen er avlang og parallellsidig, gjerne med litt matt metallisk glans, kraftig punktert. Hos denne slekten er det forholdsvis liten forskjell i utseende mellom kjønnene, men hannene har noe større mandibler (kjever) enn hunnene.

Levevis

Larvene utvikler seg i råtne trestammer.

Utbredelse

To av artene lever på øyer i Sørøst-Asia: Filippinene, Taiwan, Sulawesi og Molukkene. De tre andre artene, som kanskje ikke bør regnes til denne slekten, lever alle på Karolinene i Stillehavet.
Járnsíða

Járnsíða var den første lovboken på Island etter at de ble underlagt Norge, og ble utarbeidet og innført av Magnus Lagabøte. Den lovkyndige islendingen Sturla Tordsson, mest kjent for å ha skrevet Håkon Håkonssons saga og Magnus Lagabøtes saga, bidro trolig også sterkt til utformingen av Járnsíða. Lovboken ble innført i 1272 og erstattet Grágás, men ble forkastet allerede i 1281, da den i sin tur ble erstattet av Jónsbók. Jónsbók var deretter gyldig i hele 500 år med unntak av enkelte tillempinger.
Cyclommatus margaritae

Utseende

En middelsstor til stor (hannen 27-54 millimeter lang), litt matt metallisk farget hjortbille. Farge er mørkbrun med en svak, bronseaktig metallisk glans. Arten er nokså variabel i størrelsen, hos hannen er kjevene forholdsvis større jo større hannen er (allometrisk vekst). Store hanner har kraftige, krumme mandibler med markerte inner- og ytterrender, tenner bare i spissen. Antennene er ganske lange og tynne, omtrent så lange som hodets bredde. Hodet har skarpe, delvis doble sidekjøler. Pronotum utvider seg forover, forkanten er opphøyd som en krage bak hodet og V-formet fremskutt i midten. Dekkvingene er blanke uten synlig punktering. Beina er slanke.  Hunnen er mye mindre enn hannen, uten forstørrede kjever, mørk rødbrun, i motsetning til hannen er kroppen tydelig og tett punktert, ganske blank.

Levevis

Larvene utvikler seg i råtne trestammer.

Utbredelse

Arten lever på Ny-Guinea.
Viracocha (slekt)

Utseende

En middelsstor (12-16 millimeter), slank, blank, brun til svart trebukk, dekkvingene med noen små, lyse flekker. Antennene er kraftige, omtrent så lange som kroppen hos hunnen og én og en halv gang så lange som kroppen hos hannen. Hannens kjever er nokså store og framovverettede. Pronotum er avrundet trapesformet, omtrent så bredt som langt. Dekkvingene er jevnbrede. Beina er forholdsvis korte, lårene noe fortykkede.

Utbredelse

Arten er kjent fra Peru.
Sophronicomimus

Utbredelse

Arten er utbredt på Madagaskar.
Micropterix aruncella

Utseende

Et liten (vingespenn 6 – 8 mm), metallisk møll. Hodet er kledt med rustgule, oppstående hår. Forvingen er metallisk grønn med et purpurfarget område fremst ved roten, også litt purpuraktig glans langs ytterkanten. Hannen har to hvite tverrbånd i vingens indre halvdel og en liten, hvit flekk nær framkanten lenegr ute i vingen. Bakvingen er mørkt brunlig med purpuarktig glans.

Levevis

Den finnes mest på fuktige steder. Man regner med at larven lever på levermoser, kanskje helst tvaremose (Marchantia spp.), men de kan også spise visne plantedeler. De voksne sommerfuglene flyr i juni – juli.

Utbredelse

Den er utbredt i Europa, bortsett fra de nordligste og sørligste delene, østover til det sentrale Russland. I Norge er den sjelden, kjent fra Østfold, Buskerud og ytre Telemark.
Belgisk mesterskap i friidrett 1901

Belgisk mesterskap i friidrett 1901 var det 13. belgiske mesterskapet i friidrett som ble arrangert, og sju øvelser stod på programmet. Mesterskapet var kun for menn.
Moderne femkamp under Sentralamerikanske og karibiske leker 2002

Moderne femkamp under Sentralamerikanske og karibiske leker 2002. Moderne femkamp var en av flere sporter i de nittende sentralamerikanske og karibiske leker som ble arrangert i San Salvador i El Salvador i perioden 19. til 30. november 2002. Det var første gangen som moderne femkamp var med i de sentralamerikanske og karibiske leker. Det var to øvelser, individuell- og lagkonkurranse for menn. Mexico ble beste nasjon, de vant begge gullmedaljene.
Pseudopieris

Utseende

Middelsstore (vingespenn ca. 40-45 millimeter), hvite sommerfugler med brede vinger. Forvingene er mye bredere enn hos de fleste andre Dismorphiinae og slekten ligner faktisk mye på slekten Pieris, slik det latinske navnet ("falsk Pieris") kan tyde på. Forvingen har en smal, svart rand i spissen og langs ytterkanten på oversiden, men mangler mørke flekker.
Hos noen former er den svarte randen bredere slik at de har en svart vingespiss.

Levevis

Disse sommerfuglene lever i regnskog og tåkeskog.

Utbredelse

Slekten er utbredt fra Mexico i nord til Argentina i sør.
Berg (Oslo)

Berg er et strøk i Bydel Nordre Aker i Oslo, og grenser til strøkene Nordberg i nord, Tåsen i øst og Ullevål Hageby i sørvest. Berg er gitt navn etter Berg gård, som ligger på et høydedrag ut mot Ullevaal Stadion. 
Berg er i hovedsak et villaområde, og ellers finner man her Berg videregående skole, Tåsenhjemmet, samt Berg stasjon på Sognsvannsbanen. I området mellom Berg gård og Berg videregående skole finnes en liten bøkeskog.
Større deler av villaområdet på Berg ble bygget i årene rundt 1930, og bærer preg av en til dels funksjonalistisk stil, men også av en slags nybarokk eller jugendaktig panelarkitektur med saltak. Strøket ble utbygget etter at A/S Akersbanene sammen med Aker kommune i årene rundt 1920 hadde foretatt store tomtekjøp på Sogn, men også i nærområdene Tåsen, Nordberg og Haugerud, i forbindelse med planlegging og utvikling av det man kalte for Sogn haveby. Noen år senere utparsellerte og solgte A/S Akersbanene tomtene til finansiering av Sognsvannsbanen.
Trygve Waldemar Fiske

Karriere

Fiske ble utdannet på jazzlinja ved Trondheim musikkonservatorium, og Norges musikkhøgskole. Han spiller med Heidi Skjerve Quartet på Vegen Åt Deg (2012) og Hanna Paulsberg Concept Waltz For Lilli (2012). Etter å ha mottatt Shells jazzstipend i 2013, initierte Fiske sin egen kvartertt Waldemar 4. De har spilt på mange norske jazzfestivaler som Moldejazz og Kongsberg Jazzfestival, og ga ut det selvtitulerte debutalbumet i 2015.

Privatliv

Fiske er gift med Ine Hoem,
Furubarmåler

Utseende

En middelsstor (vingespenn 23 – 30 mm), slank, gråaktig måler. Denne arten er ganske variabel i fargen (se ). Forvingen er mer eller mindre grå, ofte brunlig ved roten. Midt i vingen er det et brunt (enkelte ganger gulaktig) tverrbånd som er ganske smalt ved bakkanten, det har en knekk og utvider seg samtidig kraftig litt foran midten av vingen, slik at det ved vingens forkant er ca. to og en halv gang så bredt som ved bakkanten. Bakvingen er gråhvit med et mørkere bakhjørne. Larven er naken, grønn med hvite striper. Også puppen er grønn med hvite striper, noe som gir kamuflasje mellom barnåler.

Levevis

Denne arten har larver som lever på furu (Pinus spp.) og gran (Picea spp.), av og til også på andre bartrær. Den grønne fargen med hvite striper gir dem utmerket kamuflasje. De voksne målerne flyr mest i august – oktober, lenger sør i Europa finnes det også en generasjon som flyr på forsommeren, dette kan av og til forekomme også i Norge.

Utbredelse

Arten finnes i Nord-Afrika, Europa (bortsett fra Balkan) og det nordlige Asia. I Norge forekommer den over så godt som hele landet, men ser ut til å mangle i deler av Nord-Norge.
Bury St. Edmunds

Historie

Byen har sitt noe uvanlig navn etter Edmund martyren, som i 870 falt i slaget ved Hoxne og ble gravlagt i abbediet. «Bury» er avledet fra borough, som er beslektet med borg. Det formelle navnet på både borough og bispedømmet er «St Edmundsbury». Byens innbyggere omtaler ofte byen kun for «Bury» av enkelthetshensyn. Byen vokste opp rundt abbediet, som ble et pilegrimsmål siden Edmund ikke bare var en helgen, men også den siste angelsaksiske kongen av East Anglia.
I 1214 samlet de engelske baronene seg i Bury St. Edmunds. I kirken sverget de på at de ville presse kong Johan til å skrive under et frihetsbrev, senere kjent som Magna Carta.
På 1300-tallet vokste det fram en stor tekstilindustri i byen. Abbediet ble for det meste ødelagt under oppløsningen av klostrene på midten av 1500-tallet, men byen var da stor nok til å klare seg uten tilstrømningen av pilegrimer. Ved den industrielle revolusjon var byen for avsidesliggende til å nyte godt av den raske utviklingen, og den opplevde derfor en tilbakegang. Som følge av dette er den i dag fortsatt en gammeldags markedsby.
Ved siden av abbediet ligger Bury St. Edmunds-katedralen, som ble reist så sent som i 1913. Den ble utvidet i 1960-årene, og et nytt tårn i nygotisk stil sto ferdig i 2005.
I abbediets hage ble det i slutten av 1990-årene installert en «internettbenk», hvor hvem som helst kan plugge inn en bærbar datamaskin og koble seg opp til internett. Dette var verdens første parkbenk med internettilknytning; senere har flere kommet til på andre steder. Bury St. Edmunds hadde også Storbritannias første veiskilt med indre belysning. Ettersom det ikke følger standarden, måtte det gis spesialtillatelse til å sette det opp.

Kultur

Byens teater heter Theatre Royal. Det er også en stor kulturfestival i byen i mai hvert år. En av pubene som hevder å være Storbritannia minste, The Nutshell («Nøtteskallet») ligger i byen. Om den virkelig er den minste avhenger av hvordan man måler.
Green King Brewery er kjent for sitt India Pale Ale og sitt sterke Abbot Ale.
Springflo

Springflo er når tidevannet har den høyeste flo. Fenomenet inntrer når tidevannskreftene fra månen og solen virker mest mulig sammen, som er når månen, jorden og solen er omtrent på linje. Springflo inntrer altså ved hver nymåne og fullmåne, omtrent hver fjortende dag. Floen kan bli spesielt høy i kombinasjon med stormflo, altså at det i tillegg er lavtrykk og kraftig pålandsvind.
Derge

Derge (tibetansk: སྡེ་དགེ; wylie: sde dge; kinesisk: 更庆镇; pinyin: Gēngqìng Zhèn) er en by i fylket Dêgê i prefekturet Garzê i provinsen Sichuan i Kina. Byen var en gang sete for kongedømmet Derge i Kham.
Findings festival

Findings festival er en årlig musikkfestival som arrangeres på Bislett stadion i august. Festivalen ble arrangert for første gang i 2014, og har vært utsolgt de siste tre årene med rundt 20 000 besøkende hver dag. Sky Agency og Live Nation står bak festivalen som i utgangspunktet ble kalt for Feelings festival. Navnelikhet med et annet mindre selskap gjorde at de byttet navn til Findings før den første utgaven ble arrangert. I 2017 oppgraderte festivalen fra én til to scener; Magenta (hovedscene) og Cyan (scene 2). I 2018 feiret festivalen 5-årsjubileum med navn som Tiësto, Steve Angello, Post Malone, Zara Larsson, Unge Ferrari og Arif.
Hin stuttligi flokkurin

Hin stuttligi flokkurin (norsk oversettelse «Det morsomme partiet») var et politisk parti på Færøyene som stilte lister ved lagtingsvalget i 2004. Partiet stilte lister, hver av dem med bare én kandidat, i alle Færøyenes valgkretser unntatt Sandoy. Hin stuttligi flokkurin fikk til sammen 747 stemmer og oppnådde ingen representasjon.
Johan Dalsgaard tok initiativet til partiet, på løftet om at han ikke ville gjøre noe, som var ment som en protest og satire på færøysk politikk. Dalsgaard var langt på vei inspirert av den dansk-færøyske Jacob Haugaard, som ble valgt inn i det danske Folketinget i 1994 for Sammenslutningen af Bevidst Arbejdssky Elementer.
Ark Angel

Sammendrag

Alex Rider er på sykehus etter et snikmordforsøk og har bestemt seg for å legge spionkarrieren sin på hylla. Men atter en gang tvinges Alex inn i tjeneste når en gruppe Øko-terrorister slår til. Plutselig befinner Alex seg i en krig som på en eller annen måte leder mot Ark Angel, et romfartshotell som er under konstruksjon. Denne gangen må han presse seg selv til det ytterste - og langt lenger enn det.

Handling

Alex Rider våkner på sykehuset etter et snikmordforsøk som nesten drepte han. Han hviler ut ,men blir fort rastløs. Den siste natten klarere han ikke å sove så han går en tur ut av rommet han ligger på. Når han kommer ned i resepsjonen på sykehuset blir han forskrekket over å se fire menn som har tenkt å kidnappe Paul Drevin, sønnen til Nikolai Drevin som er verdens rikeste mann, som ligger på rommet ved siden av Alex. Alex redder gutten med å late som om det er han de er ute etter. Etter mye strev får kidnapperne tak i Alex og bringer han til en forlatt boligbygging hvor de krever å få løsepenger av guttens far. Da innser de at de har feil gutt. De setter fyr på boligblokken de har bortført Alex til. Alex unnslipper med ett nødskrik. Som takk for at Alex redder Paul Drevin blir han invitert på ferie til en av deres hærskapsboliger. Han innser raskt at alt ikke er som det skal. Når CIA blander seg inn og vil at Alex skal jobbe for dem skjønner han at noe virkelig galt er på ferde. NIkolai Drevin viser seg å være kriminell og har selvfølgelig store onde planer. Han har tenkt å sende opp en rakett som får hele Ark Angel til å falle ned fra verdensrommet og treffe Washington D.C. hvor blant annet uvurderlig informasjon om Nikolais kriminalitet ligger. Milliardæren er desperat etter å renvaske seg og er villig til å ofre alt. Kanskje til og med sin egen sønn.

priser boken/serien om Alex Rider har fått

Serien om Alex Rider vant "red House Cildren`s Book Award" i 2003.
Ark Angel vant "children`s Book of the Year" i 2006.
San Carlos Water

San Carlos Water er en fjord på vestkysten av Øst-Falkland som munner ut i Falklandssundet. Fjorden har sitt navn fra skipet «San Carlos» som gjestet farvannet i 1768.
San Carlos Water var åsted for britenes landgang under Falklandskrigen i 1982.
Galisisk

Galisisk skrift

Galisisk har vært skriftspråk siden 1000-tallet. I middelalderen ble galaico-português sett på som kulturspråk, og brukt i dikting og religiøse sammenhenger. Dette gjaldt ikke bare i Galicia og Portugal, men også i Castilla, der kastiljansk mest ble brukt til prosa.
Etter at portugisisk og galisisk skilte lag, ble galisisk etter hvert sett på som provinsielt og udanna. Språket var lite brukt innen akademi og skjønnlitteratur før det på 1800-tallet fikk en renessanse. Rosalía de Castro blir fortsatt feira for ei diktsamling på galisisk, utgitt i 1863. Dagen boka kom ut på, nemlig 17. mai, er også dagen for galisisk litteratur.

Forbud mot galisisk

Under styret til Francisco Franco, som selv var galiser, var alle språk bortsett fra kastiljansk forbudt i Spania. Galisisk ble fortsatt brukt som talespråk på landsbygda, og blomstra opp igjen etter at diktaturet falt i 1975.
Spill for meg!

Om filmen

Den fikk blandet til god mottakelse av anmelderne, noe som gjenspeiles i at den har fått 70 % på Rotten Tomatoes.
Sortland skytterlag

Sortland skytterlag hører til i Sortland i Nordland. Laget ble stiftet 20. juli 1896. De første årene tilhørte laget Nordland skyttersamlag, men ble tilknyttet Vesterålen skyttersamlag da det ble opprettet i 1907. Sortland skytterlag arrangerte landsskytterstevnet i 1925. Mesterskapet samlet 386 deltakere og ble gjestet av kronprins Olav.
Skytterlagets første bane lå like nord for og nedenfor steinbruddet som i dag (2013) ligger i utkanten av boligområdet på Sortland. Etter som tettstedet vokste, kom skytebanen for nært bebyggelsen, og skytterlaget måtte bygge ny bane. Den nye banen ble bygd bak Kirkåsen i Vestmarka, og ble tatt i bruk i 1921. Den ble brukt da laget arrangerte landsskytterstevnet i 1925. I dag er det boligfelt også der denne skytebanen lå. Skytterlaget har nå skytebane i Sandstranddalen.
Svjatohirsk

Svjatohirsk (ukrainsk Святогі́рськ, russisk Святого́рск, Svjatogorsk) er en liten by i Donetsk oblast (provins) i Ukraina. Byen har omkring 5 000 innbyggere (2011). Før 2003 het byen Slovjanohirsk (ukrainsk Слов'яногірськ) eller Slavjanogorsk (russisk Славяного́рск) og før 1964 ble den kalt Bannovsky (russisk Ба́нновский) eller Bannovskoje (russisk Ба́нновское).
Arbeidermesterskapet i fotball 1929

Arbeidermesterskapet i fotball 1929 var en norsk fotballturnering som ble arrangert av Arbeidernes Idrettsforbund (AIF). Sprint (Moss) vant turneringen etter å ha slått Sterling 4-3 i finalen.
Sprints vinnerlag: Einar Johansen, Ingvar Kristiansen, Juel Asbjørnsen, Georg Pettersen, Gunnar Heintz, Wilhelm Olsen, Harry Tefke, Øivind Pettersen, Rolf Pettersen, Georg Tefke og Hans Hansen.
Nasdaq Nordic

Historie

OMX var en svensk-finsk virksomhet som hadde to divisjoner: OMX Exchanges og OMX Technology. OMX Exchanges drev børsene i København, Stockholm, Helsingfors, Tallinn, Riga og Vilnius samt verdipapirsentralene i Estland og Latvia. OMX hadde også virksomhet i Norge. OMX Technology leverte løsninger og tjenester (transaksjonsteknologi, prosessing og outsourcing). OMX var notert på børsene i Stockholm, Helsingfors og København.
I 2005 ble Københavns Fondsbørs en del av OMX, da det kjøpte aksjene i Københavns Fondsbørs A/S for 1,2 milliarder danske kroner. Tidligere hadde de danske bankene, fondsmeglerselskapene og utstederne av verdipapirer eid Københavns Fondsbørs.
I mai 2007 fremsatte det store amerikanske børsselskapet Nasdaq et kjøpstilbud på OMX på 3,7 milliarder dollar. Etter oppkjøpet kalte gruppen seg Nasdaq OMX Group, fra 2014 bare Nasdaq.
Geroptera

Utseende

Disse insektene hadde to par vinger med tett årenett, og også sideflak på pronotum (første mellomkroppsledd). Nymfestadiet er ikke kjent.

Levevis

Det foreligger ingen informasjon om biologien til denne gruppen.

Fossiler

Gruppen er bare kjent fra fossiler fra Øvre Karbon fra Argentina, 318-324 millioner år før nåtid.
Sofienbergkoret

Sofienbergkoret er et norsk blandet kor basert på Sofienberg i Oslo. Koret ble stiftet 31. oktober 1972 som et Ten Sing-kor, som en del av KFUK-KFUM. I dag er koret selvstendig, men tilknyttet Sofienberg kirke. Medlemmene er i hovedsak i 20-, 30- og 40-årene.
I 1996 gav Sofienbergkoret ut platen "Somebody Knows" med negero spirituals, flere i nye arrangementer.
Blodmat

Blodmat er ulike typer kjøttprodukter som er laget av eller inneholder blod. Blodmat har vært vanlig som en del av tradisjonell mat mange steder, men er sjeldnere i moderne tid. Ofte er det særskilte forskrifter forbundet med produksjon av blodmat.
Fra vår del av verden kjenner man blant annet blodpølse, blodpudding, blodklubb, blodball og blodpannekaker. Noen steder i verden lager man blodsuppe. Blod har også blitt brukt som ingredisens, for eksempel i saus.
Noen steder spiser man blodet som det er. I Ungarn er en tradisjon å tilberede griseblod med løk. I Afrika er det ikke uvanlig å drikke dyreblod fra et felt dyr, og noen steder tapper man til og med blod fra et levende dyr.
I noen religioner er enhver spising av blod forbudt. Det gjelder ikke minst i jødedommen og islam.
American Anthropological Association

American Anthropological Association (AAA) ble grunnlagt i 1902 og er i henhold til egne nettsider "the world's largest professional organization of individuals interested in anthropology".
Innenfor sosialantropologien har organisasjonen en helt unik og sentral stilling. De årlige konferanser, vekselvis på øst- og vestkysten av USA, som foreningen arrangerer er et 5 dagers samlested for ca. 6 500 sosialantropologer fra en rekke land, inkludert Norge. Foreningen gir også ut tidsskriftet American Anthropologist Medlemstallet er i dag ca. 11 500.
Goranere

Religion

Gorani er slavere og har islam som sin religion. De var østortodokse slavere som konverterte til islam sent på 1700-tallet og frem til tidlig 1800-tallet.

Språk

De snakker en lokal variant av torlakian-dialekten, denne kalles goranski eller bare gorani. I tillegg forstår mange av dem det albanske språket. De omtaler sitt språk som našinski; som grovt oversatt betyr vårt språk.

Politikk

Noen albaneres rop på Stor-Albania har svekket forholdet mellom de to folkeslagene. På 1980-tallet begynte gorani å bli mer nasjonalistiske bevisste. De gikk offisielt vekk fra navnet «Muslim av nasjon» som var påtvunget av det kommunistiske Jugoslavia. De endret sine navn til å bli mer slaviske, f.eks. ble Ahmeti til Ahmetović, da de mente navnene ble påtvunget under Kosovos albanske kommuniststyre på 1970-tallet og 1980-tallet.
Som en liten og relativt isolert folkegruppe, men likevel plassert på et strategisk viktig området, har de ofte vært gjenstand for forsøk på tilegning av sine naboer. Slobodan Milošević omtalte dem bevisst som serbere med islamsk religion og «den eneste garantist for den sørlige serbiske flanke». På bakgrunn av sine likheter har de også blitt tilegnet av bosnjaker. I Kosovo i dag er det tette bånd mellom disse to minoritetene.

Befolkning

I en folketelling i 1991 ble det telt 16 000 gorani i Gora regionen. Dette tallet steg til over 20 000 i begynnelsen av Kosovo-konflikten i 1999. Gorani ble et mål for KLA etter JNA trakk seg ut og KFOR ankom. Som et resultat av dette blir det estimert at det bor ca. 10 000 gorani i området i dag.
Art brut (kunst)

Art brut (fransk for 'rå kunst', uttales omtrent «ar bryt») er en kunstvitenskapelig betegnelse for bilder som er skapt spontant av mennesker utenfor det etablerte kunstmiljøet, blant annet av barn, fanger, sinnslidende og andre «outsidere».
Begrepet ble lansert av den franske kunstneren Jean Dubuffet (1901–1994), som i 1945 begynte å samle på denne typen kunst. I 1972 ga han bort sin samling på rundt 5000 bilder til Lausanne i Sveits, som siden 1976 finnes i Musée de l'Art Brut i Château de Beaulieu. Samlingen omfatter kunst av blant andre Aloïse Corbaz, Alfredo Pirucha og Adolf Wölfli. I overført betydning er betegnelsen brukt om Dubuffets egen kunst, som var inspirert av barnlig og primitiv art brut, særlig utført av innsatte med psykiske lidelser.
På engelsk brukes betegnelsen outsider art («særing-kunst») som synonym for samme fenomen.